Mattias Moström

Mattias Kent Moström (født 1983) er en svensk fotballspiller som spiller i Sportsklubben Træff i Molde. Han spilte i perioden 2007–2020 for Molde FK, og er den utenlandske spilleren med flest kamper for Molde FK gjennom tidene. 

Moström har tidligere spilt for AIK som junior fra 1990 til 2000, før han gikk til FC Cafe Opera, der han fikk sin seniordebut.

Han kom tilbake som profesjonell til AIK i 2004, og fikk sin debut i barndomsklubben 4. april 2004, da han ble byttet inn i kampen mot Sundsvall der AIK vant 1-0.

 Molde FK 
I 2007 signerte han en treårskontrakt med Molde FK, som hadde rykket ned til Adeccoligaen sesongen før. Han debuterte 9. april 2007 mot Sogndal IL på Fosshaugane Campus, Molde vant 3-2.http://www.fotbollskanalen.se/andra-ligor/forre-aik-stjarnan-gjorde-arets-forsta-ligamal-i-norge---men-jonevret-vann/ Moström spilte 17 kamper, og skåret ett mål i sesongen da klubben rykket rett opp igjen til Tippeligaen. I Tippeligaen debuterte han 30. mars 2008 mot Stabæk, en kamp som endte 0-0.

 Mestvinnende utlending i Norge 
I Molde har Moström blitt seriemester fire ganger og norgesmester to ganger. Han har også vunnet 1. divisjon en gang. Etter cupfinalen 2014 ble han sammen med sin lagkamerat, Daniel Chima Chukwu, en av fire utlendinger med fem titler i Norge.

 Helomvending 
Han signerte høsten 2011 for Kalmar FF fra 2012-sesongen som bosmanspiller, men ombestemte seg senere, og signerte ny kontrakt med Molde ut 2014.http://www.svenskafans.com/fotboll/Mattias-Mostrom-river-kontraktet-413598.aspx

 Meritter 
Molde FK
 Seriemester i 1. divisjon: (1) 2007 
 NM: (2) 2013, 2014
 Seriemester: (4) 2011, 2012, 2014, 2019

 Referanser 

 Eksterne lenker 


Kategori:Svenske fotballspillere
Kategori:Fotballspillere for FC Väsby United
Kategori:Fotballspillere for AIK
Kategori:Fotballspillere for Molde FK
Kategori:Norgesmestere i fotball
Kategori:Personer fra Stockholm
Kategori:Svenske fotballspillere i Norge